Na temelju 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na svojoj 13. sjednici održanoj dana 28. ožujka 2022. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u socijalnoj skrbi**

**na području Općine Vladislavci za 2021. godinu**

**I.**

Usvaja se Izvješće o izvršenju Programa javnih potreba u socijalnoj skrbi na području Općine Vladislavci za 2021. godinu, Klasa: 550-01/20-01/13, Urbroj: 2158-41-02-22-5 od 14. ožujka 2022. godine.

**II.**

Izvješće o izvršenju Programa javnih potreba u socijalnoj skrbi Općine Vladislavci za 2021. godinu, sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 550-01/20-01/13

URBROJ: 2158-41-01-22-06

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 14. ožujka 2022. godine, podonosi

**IZVJEŠĆE**

**o izvršenju Programa javnih potreba u socijalnoj skrbi Općine Vladislavci za 2021. godinu**

**I.**

Općinsko vijeće Općine Vladislavci donijelo je Program javnih potreba u socijalnoj skrbi Općine Vladislavci za 2021. godinu („Službeni glasnik“ br. 12/20 i 9/21).

Programom javnih potreba u socijalnoj skrbi Općine Vladislavci za 2021. godinu („Službeni glasnik“ br. 12/20 i 9/21) utvrđen je slijedeći raspored sredstava za financiranje javnih potreba u socijalnoj skrbi:

|  |  |  |
| --- | --- | --- |
| **R.BR.** | **OPIS** | **PLANIRANO**  **u kn** |
|  | Naknada građanima i kućanstvima za troškove stanovanja | 24.000,00 |
|  | Jednokratne novčane pomoći | 24.000,00 |
|  | Jednokratne novčane pomoći umirovljenicima povodom blagdana Uskrsa i Božića | 132.200,00 |
|  | **UKUPNO** | **180.200,00** |

**II.**

U 2021. godini sredstva planirana Programom javnih potreba u socijalnoj skrbi Općine Vladislavci za 2021. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS** | **PLANIRANO**  **u kn** | **IZVRŠENO**  **u kn** |
|  | Naknada građanima i kućanstvima za troškove stanovanja | 24.000,00 | 11.460,32 |
|  | Jednokratne novčane pomoći | 21.000,00 | 33.600,00 |
|  | Jednokratne novčane pomoći umirovljenicima povodom blagdana Uskrsa i Božića | 132.200,00 | 120.200,00 |
|  | **UKUPNO** | **180.200,00** | **165.260,32** |

Prava iz Programa javnih potreba u socijalnoj skrbi Općine Vladislavci za 2021. godini ostvaruju se temeljem odredbi Odluke o socijalnoj skrbi na području Općine Vladislavci („Službeni glasnik“ 6/17, 7/19, 4/20, 10/20, 10/21 i 16/21).

U nastavku dajem prikaz po pravima iz socijalne skrbi:

1. **naknade građanima i kućanstvima za troškove stanovanja**

Pravo na naknadu za troškove stanovanja ima samac ili kućanstvo ako je korisnik prava na zajamčenu minimalnu naknadu. Troškovi stanovanja su troškovi najamnine, komunalne naknade, električne energije i naknade za uređenje voda. Pravo na oslobođenje od plaćanja komunalne naknade i naknade za uređenje voda može ostvariti korisnik prava na zajamčenu minimalnu naknadu pod uvjetom da stan ili kuću koristi za vlastite potrebe i ne izdaje ih u najam. Korisnik se ne može osloboditi od plaćanja komunalne naknade i naknade za uređenje voda ukoliko živi u zajedničkom domaćinstvu sa obveznikom koji ne ispunjava uvjete iz članka 4. ove Odluke. Pravo na podmirenje troškova električne energije može ostvariti korisnik prava na zajamčenu minimalnu naknadu. Pravo na podmirenje troškova električne energije ima: samac u iznosu od 60,00 kn mjesečno, dvočlana obitelj u iznosu od 90,00 kn mjesečno, tročlana obitelj u iznosu od 110,00 kn mjesečno, četveročlana obitelj u iznosu od 130,00 kn mjesečno, peteročlana obitelj u iznosu od 150,00 kn mjesečno, za svakog daljnjeg člana iznos se povećava za 20,00 kn mjesečno.

Pravo na troškove stanovanja Jedinstveni upravni odjel utvrdio je za 15 samaca/kućanstava s područja Općine Vladislavci.

Ukupno je u 2021. godini građanima i kućanstvima na trošak stanovanja isplaćen iznos od 11.460,32kuna.

1. **jednokratne novčane pomoći**

Jednokratna pomoć odobrava se u novcu. Jednokratna pomoć može se odobriti samo jednom godišnje. Iznimno, jednokratna pomoć se može odobriti i više puta godišnje istom korisniku, najviše do 5.000,00 kn. Za iznose veće od 5.000,00 kn potrebna je suglasnost Općinskog vijeća Općine Vladislavci. Postupak za utvrđivanje prava na jednokratnu pomoć i dokumentaciju potrebnu za ostvarivanje prava na jednokratnu pomoć utvrdio je općinski načelnik posebnim Pravilnikom. Na prijedlog Povjerenstva za dodjelu jednokratnih novčanih pomoći, odluku o odobrenju jednokratne novčane pomoći donosi Općinski načelnik.

Ukupno je u 2021. godini podneseno je 45 zahtjeva za dodjelu jednokratne novčane pomoći, odobreno je 45 zahtjeva za dodjelu jednokratne novčane pomoći u iznosu od 33.600,00 kuna, u pojedinačnim iznosima od 200,00 kuna do 2.000,00 kuna.

**c) jednokratne novčane pomoći umirovljenicima povodom blagdana Uskrsa i Božića**

Pravo na jednokratnu pomoć ostvaruju umirovljenici s područja Općine Vladislavci korisnici tuzemne ili inozemne mirovine), uz uvjet : da im mjesečni iznos mirovine nije veći od 3.000,00 kuna i da imaju prebivalište na području Općine Vladislavci, te osobe koje su starije od 65 godina, uz uvjet : da nisu korisnici mirovine (tuzemne ili inozemne) da im mjesečni prihod nije veći od 3.000,00 kuna i da imaju prebivalište na području Općine Vladislavci

Jednokratna novčana pomoć za umirovljenike/starije osobe može se isplatiti povodom Uskrsa i/ili Božića, ako su za tu svrhu osigurana sredstva u Proračunu Općine Vladislavci.

Odluku o isplati jednokratne novčane pomoći povodom Uskrsa i/ili Božića donosi Općinski načelnik.

Jednokratna novčana pomoć isplaćuje se u iznosu od 200,00 kuna po umirovljeniku/starijoj osobi.

U 2021. godini raspisana su dva javna poziva za isplatu jednokratne novčane pomoći umirovljenicima i to povodom Uskrsa i povodom Božića.

Po javnom pozivu umirovljenicima povodom Uskrsa isplaćena je jednokratna novčana pomoć za 311 umirovljenika u ukupnom iznosu od 62.200,00 kuna.

Po javnom pozivu umirovljenicima povodom Božića isplaćena je jednokratna novčana pomoć za 290 umirovljenika u ukupnom iznosu od 58.000,00.

Ukupno je u 2021. godini isplaćeno 120.200,00 kuna jednokratne pomoći umirovljenicima povodom blagdana Uskrsa i Božića.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 550-01/20-01/13

URBROJ: 2158-41-02-22-05

Vladislavci, 14. ožujka 2022.

**Općinski načelnik**

Marjan Tomas, v.r.